text: Pas på når du skifter hjul i nødsporet
  23 september 2014 kl. 08.07
  Det er både farligt og ubehageligt at holde med en havareret bil i nødsporet på motorvejen. SOS Dansk Autohjælp i Trekant-området oplever jævnligt, at bilister taber hovedet og glemmer, hvor farlig motorvejen er.
  Det er ikke ulovligt selv at skifte hjul, hvis man står i nødsporet.
  Hvis bilen bliver repareret på stedet, skal bilisten selv køre på motorvejen igen, og det er ikke så let. Her advarer SOS Dansk Autohjælp mod at dreje direkte ud på motorvejen.
  - Brug i stedet nødsporet som en tilkørselsrampe og kom godt op i fart, før du kører på motorvejen igen, lyder det gode råd fra redder Daniel Dressel fra SOS Dansk Autohjælp i Fredericia.
  